روسیا ساوونما ناظیرلیگی‌نین مطبوعات کاتیبی ایگور کوناشنکوو اوکراینانین زاپوروژیه شهرینده امریکا و آوروپا اؤلکه‌لریندن گؤندریلن سلاح و تجهیزاتین یئرلشدیگی انبارلاری اوزاق منزیل‌لی "کالیبر" راکت‌لری ایله ووردوق‌لارینی بیلدیریب.
ایگور کوناشنکوو روسیا ایله اوکراینا آراسینداکی ساواشین گئدیشاتی ایله باغلی معلومات وئریب.
اوکراینا‌داکی هدف‌لره قارشی یوکسک دقیق‌لیک‌لی سلاح‌لاردان ایستیفاده ائتمه‌یه داوام ائتدیک‌لرینی بیلدیرن کوناشنکوو دئییب: "امریکا و آوروپا اؤلکه‌لری طرفیندن اوکراینا حربچیلرینه گؤندریلن چوخ سایدا خاریجی سلاح و تجهیزات لارین دنیزدن اوزاق منزیل‌لی، یوکسک دقیق‌لیک‌لی "کالیبر" راکت‌لری ایله محو ائدیلیب".
روسیا هاوا دؤیوش تاکتیکی بیرلیک‌لری‌نین گئجه عرضینده اوکراینانین 59 حربی تاسیس‌ینی ووردوغونو قئید ائدن ایگور کوناشنکوو راکت و توپچو بؤلمه‌لری‌نین 573 هدفی آتشه توتدوغونو بیلدیریب.
اوکراینایا مخصوص 18 پیلوت‌سوز اوچوش آپاراتینی هاوا هوجومون‌دان ساوونما راکت سیستم‌لری، همچنین ایلیچفکا قصبه‌سینده توچکا-یو  راکتینی ووردوق‌لارینی قئید ائدن کوناشنکوو دئییب:
"بو گونه قدر اوکراینا اوردوسونا مخصوص 141 اوچاق، 110 هلیکوپتر، 607 پیلوت‌سوز اوچوش آپاراتی، 273 هاوا هوجومون‌دان ساوونما راکت سیستمی، 2596 تانک و زره لی آراج، 296 چوخ لوله لی راکت آتار، 1134 توپ و خمپاره آتان، 2413 حربی ماشین محو مهو ائدیلیب".
قئید ائدک کی، روسیا اوردوسو فوریه‌نین 24-ده اوکراینا اراضی سینده حربی عملیاتا باشلاییب.
